Adatlap

|  |  |
| --- | --- |
| A projekt azonosító száma: | GINOP-7.1.9-17-2018-00007 |
| A projekt címe: | Kehidakustány gyógyhely integrált termék és szolgáltatás fejlesztése |
| A Fő Kedvezményezett neve: | Kehidakustány Község Önkormányzat |
| A Konzorciumi Partner neve: | Magyar Turisztikai Ügynökség |
| A szerződött támogatás összege: | 524.250.352 Ft |
| A támogatás mértéke: | 100% |
| Projekt tényleges kezdete: | 2019.02.01. |
| Projekt tényleges kezdete: | 2019.02.01. |
| Projekt várható fizikai befejezésének dátuma: | 2024. |

A projektet kedvezményezettje: Kehidakustány Község Önkormányzata. A pályázatban konzorciumi tagként részt vesz a Magyar Turisztikai Ügynökség Zrt.

Az önkormányzat feladatai között szerepel kiemelten a gyógyturizmus, illetve általában a turizmus helyi feltételrendszerének megteremtése, az infrastruktúra fejlesztése, valamint a turizmus szervezése, amelyet a 2010-ben létre hozott Kehidakustányi Turisztikai Egyesületen keresztül lát el. Az Önkormányzat 2012-ben az egységes turisztikai irányítás és tervezés érdekében elhatározta, hogy Fejlesztési Koncepció készít a 2016-2030 időszakra Kehidakustány község és térsége vonatkozásában. A fejlesztési dokumentum fő célja, Kehidakustány azon belül is a település turizmusának megújulását előrevetítő jövőkép 2030-ig történő megalapozása. A futó tervezési időszakra szóló fejlődési irányok és célkitűzések kijelölése, amellyel a programtervezési és megvalósítási munka és a fejlesztési erőforrások hatóereje fókuszálható lesz.

A fejlesztések kiemelt célja a desztináció önálló arculatának, nemzetközileg versenyképes környezetének és kínálatának megteremtése.

A település 2015-ben lefektetett Integrált Településfejlesztési Stratégiájában (2014-2020 (2030)) megfogalmazott jövőkép szerint Kehidakustány 2030-ban.

Élvonalbeli gyógyhely: A Kehidakustány-Zalacsány-Keszthely-Zalakaros-Hévíz egészségturisztikai tengelyben, a „Közép-Európa Gyógyászati és Rekreációs Központja” (Zala Termálvölgye) integráns részeként, Kehidakustány nemzetközi színvonalú gyógyhely, élvonalbeli rekreációs és gyógyászati desztináció.

Virágzó turizmus: Egyedi természeti és kulturális vonzerőire alapozott szolgáltatásaival, turisztikai attrakcióival, a családok, idősek és gyógyulni vágyók, sportolók közkedvelt célpontja. A jellegzetes zalai dombok között húzódó, a hagyományokat és helyi értékeket őrző, nyugodt környezetet, aktív kikapcsolódást biztosító település összetéveszthetetlen élményt nyújt hazai és külföldi látogatóinak.

Partnerség és együttműködés: A település erős járási, kistérségi együttműködésben emeli ismertségét, növeli települési, befektetési és turisztikai vonzerőjét. Kiterjedt kapcsolatokat ápol határainkon túl is, első sorban a környező államok és a német ajkú területek irányában. A meghatározó helyi gazdasági szereplőkkel, a közös érdekek mentén támogatja a hosszú távú fenntartható fejlődés irányába ható programokat, fejlesztéseket.

Erősödő közösség, összefogás alapú települési élet jellemzi. A lakosság motivált, és az önszerveződő, autonóm civil közösségekben a hagyományok ápolásával és az új, innovatív megoldások befogadásával növeli a település megtartó erejét.

Vonzó, élhető település. A zalai vidéki élet értékeit középpontba állító, egységes, rendezett és ápolt település megőrzi egyedi jegyeit, természet-közeliségét. Felelősen, fenntartható tájhasználatra, a zalai dombok, földek értékének megőrzésére törekszik. Sokszínű gazdálkodás jellemzi. A tájnak és a település adottságainak kedvező gazdaságszerkezetben, stabilan fejlődik. Növekvő eltartó képességének köszönhetően népessége gyarapodó, lakosainak életminősége javul. Fejlődő agrárgazdaság és kézművesség. A turizmussal együtt lélegző, életképes agrár- és élelmiszertermelésben, valamint a kézműves és a szolgáltató területeken a település az önellátás irányában fejlődik, a bővülő helyi turizmus és a térségi igények kiszolgálásában érdekelt.

Jelen pályázatra Kehidakustány Község Önkormányzata és a Magyar Turisztikai Ügynökség Zrt. konzorciumot hozott létre abból a célból, hogy a Gazdaságfejlesztési és Innovációs Operatív Program keretében, a „GINOP-7.1.9.-17 Turisztikailag frekventált térségek integrált termék- és szolgáltatás fejlesztése” felhívásra támogatási kérelmet nyújtsanak be, és a támogatási kérelem támogatása esetén az abban foglalt célokat közös együttműködéssel megvalósítsák.